Ժամանակակից դպրոցում, երբ թղթային օրագրերն արդեն քիչ են գործածում, իսկ էլեկտրոնայինները դեռ չեն հասցրել փոխարինել դրանց, ծնողները հաճախ ամբողջապես տեղեկացված չեն իրենց երեխաների առաջադիմության և խնդիրների մասին: Նրանք իրենց երեխաների գնահատականների մասին երբեմն իմանում են միայն կիսամյակի վերջում, երբ արդեն ուշ է լինում դրանք ուղղել: Եթե անգամ երեխան պարտաճանաչ լրացնում է իր օրագիրը, ծնողը, միևնույն է, լիովին տեղեկացված չէ, թե երեխան ինչ դժվարություններ ունի, ո՞ր թեմաներից և ե՞րբ է նրան անհրաժեշտ օգնություն: